Զեկույցի հեղինակները նշում են նաև , որ շատ դեպքերում կանանց դեմ բռնություններին նպաստում են նաև ԶԼՄ-ները. «ամենահայտնի հեռուստատեսային ծրագրերից շատերը, ամրապնդում են կանանց ստորադասող և հայրիշխանական նորմերը՝ տարածելով բռնության ու ճնշումների միջոցով կանանց վերահսկելու գաղափարը»: Զեկույցի հեղինակների կարծիքով, ԶԼՄ-ներն ու հասարակությունը չեն կարևորում կնասպանության դեպքերը: Դրանք հաճախ ներկայացվում են որպես բացառություններ կամ ընտանեկան ողբերգություններ և ոչ երբեք՝ որպես գենդերային գերիշխանության համակարգի արդյունք: Վատագույն դեպքում, ԶԼՄ-ները ստանձնում են զոհին մեղադրողի դերը: